Priekules MŪZIKAS un MĀKSLAS SKOLA

JAUNO AUDZĒKŅU UZŅEMŠANA
2023-08-29 17:00 - 19:00, 2023-08-28 17:00 - 19:00 UTC
Priekules Mūzikas un mākslas skola aicina savā pulkā jaunus audzēkņus, lai apgūtu prasmes mūzikas instrumentu spēlē vai radoši izpaustos mākslas jomā, lai kopā ar draugiem muzicētu orķestrī, dziedātu korī vai piedalītos mākslas aktivitātēs.
28., 29. augustā un 4. septembrī no pl. 17.00 – 19.00 ir iespēja pieteikties kādā no piedāvātajām izglītības programmām –

mūzikā – klavieres, vijoles, ģitāras un pūšamo instrumentu spēle, kora klase (no 7 gadu vecuma);
vizuāli plastiskā mākslā (no 7 gadu vecuma);
mūzikas un mākslas studijā (no 5-6 gadu vecuma).

Iestājpārbaudījumu prasības –
mūzikā – dziedāt brīvi izvēlētu dziesmu, ar plaukstām atkārtot skolotāja doto ritmu, atkārtot skolotāja dziedātās skaņas un motīvus.
mākslā – zīmējums brīvi izvēlētā tehnikā.
Nepieciešamie dokumenti: vecāku iesniegums (uz skolas veidlapas), ģimenes ārsta izziņa, uzrādīšanai – bērna dzimšanas apliecība, ID karte vai pase.
Varat iepazīties

Uzņemšanas noteikumi,
Kāpēc mācīties Mūzikas un mākslas skolā
Mācību plāni mūzikā,
Mācību plāni mākslā.

Apgleznošanas akcija "NĀC PIEDALIES!"
2023-08-29 15:00 - 18:00
Ikgadējā akcija “Nāc un piedalies!”, kurā ikviens var iesaistīties sienas apgleznošanā.
Šogad apgleznosim skolas teritorijas ēku, lai padarītu vidi ap skolu pievilcīgāku un košāku.
Aicināts ikviens interesents, gan liels, gan mazs, gan talantīgs, gan iedvesmots!
Tiekamies 29. augustā skolas pagalmā (Skolas iela 12, Priekule) no pl. 15.00 – 18.00.

Ekskursija uz Nīcas apkārtni
2023-08-22 09:00 - 17:30
Piedāvājums Priekules Mūzikas un mākslas skolas audzēkņiem un vecākiem braukt izklaidējošā braucienā 22. augustā uz Nīcas apkārtni.
Programmā:

❇️plkst. 8.50 izbraukšana no Priekules sporta centra, plkst. 8.55 no veikala “Gaisma”;
❇️radošā darbnīca Jūrmalciemā ar mākslinieci Kristīni Sīli (vēlams līdzi paņemt T kreklu vai priekšautu, jo darbosimies ar krāsām un bārdas putām).
❇️Nīcas senlietu krātuves apmeklējums – dažādi atjautības un erudīcijas uzdevumi;
❇️Brauciens ar bartineru pa Bārtas upi. Brauciena laikā paredzētas pusdienas (cenā iekļauts)
❇️Mini ZOO Ātomi apmeklējums.

❇️ap plkst. 17.30 atgriešanās Priekulē
Izmaksas kopā: 23€/pers. Samaksa jāveic 22. augusta rītā pirms izbraukšanas.
PIETEIKTIES EKSKURSIJAI ŠEIT, aizpildot elektronisko anketu līdz 17. augustam.
VIETU SKAITS IEROBEŽOTS!!
Līdzi ņemamās lietas: ūdens un uzkodas pēc pašu vēlmēm, laika apstākļiem atbilstošs un ērts apģērbs, priekšauts vai T krekls, kuru nav žēl sasmērēt.

Plašāka informācija zvanot sk. Dacei Gailītei 26138828

Mājas kafejnīca PICIKATO KRĀSAS
2023-08-05 15:00 - 19:00
Aicinām visus interesentus uz pavisam neierastu dienu mūzikas un mākslas skolā, jo šajā dienā, ne tikai skolā varēs klausīties mūziku un nodarboties ar dažādām mākslas aktivitātēm, bet arī nobaudīt gardas uzkodas un malkot garšīgus kokteiļus.
Kafejnīcas darba laiks:

5. augustā: plkst. 15:00 – 19:00
Apmeklētājiem vēlams rezervēt galdiņus.

Kafejnīca atrodas Priekules Mūzikas un mākslas skolā, bijušajā Priekules 2. vidusskolā, kura saliedējusi skolas kolektīvu, lai kopīgi izveidotu savu piedāvājumu Mājas kafejnīcu dienām.
Piedāvāsim dažādas uzkodas, kuras var baudīt klausoties dzīvo mūziku.
Savukārt, bērniem un viesiem, kuri jūtas kā bērni, būs īpašs piedāvājums nobaudīt saldējuma koktēļi un iesaistīties dažādās, gan mākslinieciskās, gan atraktīvās aktivitātēs.
Ēdienkarte un cenas:

Paganini capriccio – tiramisu 1,50€
Pikaso uz kociņa – augļu uzkodas 2€
3 gulbji ezerā – groziņi ar pildījumu 2€
Saldējumu kokteilis ar sezonālām ogām 2,50€
Svaiga apelsīnu/greifrūtu sula 2,50€
Kokteilis Mohito/bezalkaholiskais 2,50€
Kafija 1€

Īpašais piedāvājums:
Piedāvājam noķert Priekules pilsētas šarmu, baudot koncertu brīvā dabā.
Bērniem dažādas aktivitātes, kurās varēs izpausties radoši, radot prieku gan sev, gan apkārtējiem kā arī izkustēties pildot atraktīvus uzdevumus.
Norēķini tikai skaidrā naudā.
Kontakti:
Inita Rubeze; +371 22008528
Skolas iela 12, Priekule

ATVĒRTO DURVJU DIENA
2023-06-06 17:00 - 19:00
Nāc mācīties no 1. septembra!
Priekules Mūzikas un māksla skolā
6. jūnijā no pulksten 17.00 līdz 19.00
ATVĒRTO DURVJU DIENA

Iepazīšanās ar skolu, skolotājiem
Mūzikas un mākslas studijas audzēkņu koncerts
Jauno audzēkņu uzņemšana

Piedāvātās izglītības programmas 2022./2023.mācību gadam:
Mūzikas un mākslas studija no 6 – 7 gadu vecuma
apgūst dziedāšanu, iepazīstas ar dažādiem mūzikas instrumentiem, darbojas ar dažādiem mākslas materiāliem;
Mūzikas programmu 1. klasē no 7 gadu vecuma

klavieres, vijole, kora klase (mācību ilgums 8 gadi)
akordeons, ģitāra, flauta, oboja, klarnete, saksofons, sitamie instrumenti (mācību ilgums 6 gadi)

Mākslas programmas 1. klasē no 7 – 8 gadu vecuma (mācību ilgums 7 gadi)
Nepieciešamie dokumenti: vecāku iesniegums ( uz skolas veidlapas), bērna dzimšanas apliecības kopija.
Sīkāka informācija pa tālr. 22008528 (direktore Inita Rubeze)

SKOLAS 55. JUBILEJA
2023-06-03 16:00 - 19:00
Priecāsimies Jūs redzēt Priekules
Mūzikas un mākslas skolas
55 gadu jubilejas koncertā.
2023. gada 3. jūnijā pulksten 16.00 skolas akustiskajā koncertzālē.
Koncertā uzstāsies skolas audzēkņi, absolventi, koris, zvanu ansamblis un skolas jubilejas orķestris, kura sastāvā ir skolas audzēkņi, pedagogi un absolventi).
Koncerta vadītāju tēlos iejutīsies skolas absolventi.

Pavasaris klāt!
2023-05-28 10:00 - 18:00, 2023-05-13 08:00 - 13:00
Mūsu mīļās māmiņas, vecmāmiņas un omītes!
Ielūdzam Jūs šogad baudīt māmiņdienu Priekules dārzniecībā, kur 13. maijā laika posmā no 8:00 – 13:00 būs apskatāma izstāde “Pavasaris klāt!”
Pie tam, šajā laikā varēsim pavadīt laiku kopā apmeklējot izstādi un māmiņdienas tirdziņu, kur varēs sarūpēt cienastu svētku galdam vai izdaiļotai sētai.
Izstādē piedalīsies bērni un jaunieši no Priekules Mūzikas un mākslas skolas, PII “Dirnaviņas” un Kalētu Mūzikas un mākslas pamatskolas.

Vasarsvētku izstāde
2023-05-28 07:30 - 22:00
Visi mīļi gaidīti Vasarsvētku izstādē, kas būs skatāma 28. maijā Gramzdas baznīcas apkārtnē.

Izstādē aplūkojami darbi, kurus radījuši bērni no Kalētu Mūzikas un mākslas pamatskolas, Priekules PII “Dzirnaviņām” un Priekules Mūzikas un Mākslas skolas.

DZIMŠANAS DIENAS BALLĪTE/ MĀCĪBU GADA NOSLĒGUMS
2023-05-25 17:00 - 19:00
Aicinām visus esošos audzēkņus uz skolas 55. jubilejas un mācību gada noslēguma ballīti, 25. maijā pl. 17.00.

Izlaidums
2023-05-20 18:00 - 20:00

10. VPM konkurss PRIEKULES IKARS
2023-05-10 08:00 - 2023-09-29 17:00
Priekules Mūzikas un mākslas skola sadarbībā ar biedrību “Latvijas Aeroklubs” izsludina 10. vizuāli plastiskās mākslas konkursu “Priekules Ikars”.
Aicinām bērnus un jauniešus radoši izpausties dažādās mākslas tehnikās!

NOLIKUMS

Koncerts "Latvija. Brīvība. Mēs"
2023-05-01 16:00 - 17:30

Lejaskurzemes mūzikas skolu kamerorķestra koncerts
2023-04-04 18:00 - 19:00
Saldus Mūzikas skolā
4. aprīlī pulksten 18.00
Lejaskurzemes mūzikas skolu kamerorķestra koncerts.

Diriģents – Mārtiņš Bergs
Orķestrī muzicē audzēkņi un pedagogi no Priekules Mūzikas un mākslas skolas, Vaiņodes Mūzikas skolas, Kalētu Mūzikas un mākslas pamatskolas, Saldus Mūzikas skolas.

Aicinām uz koncertiem
2023-03-23 18:00 - 19:00
Priekules Mūzikas un mākslas skolai-55
Aicinām uz koncertiem skolas akustiskajā koncertzālē!
23. martā 18.00 – stīgu instrumentu un klavierspēles audzēkņu un absolventu koncerts.

Aicinām uz koncertiem
2023-03-21 18:00 - 19:00
Priekules Mūzikas un mākslas skolai-55
Aicinām uz koncertiem skolas akustiskajā koncertzālē!
21. martā 18.00 – kora klases audzēkņu un skolas kora koncerts

Aicinām uz koncertiem
2023-03-07 18:00 - 19:00
Priekules Mūzikas un mākslas skolai-55
Aicinām uz koncertiem skolas akustiskajā koncertzālē!
7. martā 18.00 – pūšamo un sitamo instrumentu spēles audzēkņu un absolventu koncerts

Zvaigznes mirdz
2023-01-07 14:00 - 15:00
Gramzdas ev. lut. baznīcā Zvaignes dienas koncerts ZVAIGZNES MIRDZ uz kuru ielūdz Priekules Mūzikas un mākslas skolas audzēkņi un pedagogi.

Gaidīšanas svētki
2022-12-23 16:00 - 17:00
Pirmā mācību pusgada svinīgais noslēgums pārcelts, nelabvēlīgu laika apstākļu dēļ, uz 23. decembri pl. 13.00.
Pasākumā klausīsimies muzikālus priekšnesumus, spēlēsim atjautības spēles, sveiksim uzcītīgākos audzēkņus un saņemsim liecības.
Uz pasākumu nāksim svētku drēbēs – baltā, sarkanā vai tumši zilā apģērbā, rotājušies ar spīgulīšiem, vizuļiem, pērlītēm, cepurēm un citiem svētku aksesuāriem ✨

Koncerts "Ziemassvētku roze"
2022-12-02 15:30 - 16:30
Gaidot Ziemassvētku brīnumu aicinām uz svētku noskaņu koncertu “ZIEMASSVĒTKU ROZE”, kas skanēs Priekules ev. lut. baznīcā 2. decembrī pl. 15.30.
Koncertā piedalīsies bērni, jaunieši, absolventi un skolotāji no Priekules Mūzikas un mākslas skolas, Priekules vidusskolas, Krotes Kronvalda Ata pamatskolas un Liepājas Pop Rok skolas.
Laipni gaidīts ikviens klausītājs.
Koncerta laikā iespējama fotografēšana un filmēšana.
Ieeja pret ziedojumiem.

Vecāku nedēļa
2022-11-28 - 2022-12-02
No 28. novembra – 2. decembrim skolā notiks Vecāku nedēļa, kuras laikā vecākiem būs iespēja sev ērtā dienā un laikā apmeklēt interesējošās mācību stundas, piesakoties pa tālruni 22496989.
Kopīgi pārrunāsim bērna sasniegumus, veiksmes un neveiksmes, vienosimies par turpmāko darbu.
Vecāku nedēļas noslēgumā – 2. decembrī tiksimies koncertā Priekules ev.lut baznīcā.

Koncerts LATVIJAI
2022-11-17 18:00 | Priekules Mūzikas un mākslas skolā, Skolas iela 12, Priekule
17. novembrī plkst. 16.50, atzīmējot Latvijas valsts proklamēšanas 104. gadadienu, Priekules Mūzikas un mākslas skolā notiks koncerts, kurā piedalīsies skolas kolektīvi:
zvanu ansamblis, orķestris, vokālais ansamblis “Puķu bērni” un skolas koris.
Iespējams vēl kāds muzikāls priekšnesums ar īpašu dalībnieku sastāvu.
Koncertā skanēs latviešu autoru skaņdarbi.

9.VPM konkursa PRIEKULES IKARS laureātu apbalvošanas pasākums
2022-11-01 15:00 - 17:00
Tiekamies, ar laureātiem jau 1. novembrī, Priekules Mūzikas un māklsas skolā uz svinīgo apbalvošanu, radošajām nodarbībām un Ikara leģendas norises vietu iepazīšanu.

Skatītāju simpātijas balsošana 9.VPMkonkursā PRIEKULES IKARS
2022-10-14 - 2022-10-28 | Priekules Mūzikas un mākslas skolā, Skolas iela 12, Priekule
Virtuālā konkursa darbu izstāde un balsošana notiek ŠEIT

MŪZIKAS DIENAS IESKAŅAS KONCERTS
2022-09-29 18:00 - 19:00 | Priekules Mūzikas un mākslas skolā, Skolas iela 12, Priekule
Priekules Mūzikas un mākslas skola ielūdz uz

MŪZIKAS DIENAS IESKAŅAS KONCERTU skolas koncertzālē.
29. septembrī plkst. 18.00

Grupas LĪVI 50-tai jubilejai izdotās vinilplates “Līvi – sākums” un grāmatas “Liecinieka spoguļportrets” prezentāciju/ akustisko koncertu.
Piedalās Juris un Matīss Pavītoli.

Ieeja brīva.

SVĒTKU DIEVKALPOJUMS
2022-09-25 14:00 - 17:00 | Gramzdas baznīca
25. septembrī, Gramzdas baznīcā, būs svētku diena.
Atzīmējot reformācijas piecsimtgadi Latvijā, un Latvijas evaņģēliski luteriskās baznīcas (LELB) simto dzimšanas dienu, 2022. gadā dažādās Latvijas vietās tiek stādīti ozoli, kas izaudzēti no Ernsta Glika pirms vairāk nekā 300 gadiem stādīto ozolu zīlēm.
Jau pl. 14.00, pie baznīcas stādīsim vienu no šiem ozoliem.
Un pl. 15.00 ērģeļu iesvētīšanas SVĒTKU DIEVKALPOJUMS,
piedaloties LEJASKURZEMES MŪZIKAS SKOLU KAMERORĶESTRIM.

Zinību diena MŪZIKAS UN MĀKSLAS STUDIJAI
2022-09-07 16:00 - 17:00 | Priekules Mūzikas un mākslas skolā, Skolas iela 12, Priekule
7. septembrī pulksten 16.00 gaidīsim pašus ņiprākos audzēkņus uz studijas jaunā mācību gada svinīgo pasākumu.

Apgleznošanas akcija NĀC PIEDALIES
2022-09-06 15:00 - 18:00 | Blakus Priekules slimnīcai, Aizputes iela 5, Priekule, Latvija
Nelabvēlīgu laika apstākļu dēļ APGLEZNOŠANAS AKCIJA pārcelta uz 6. septembri.
Šajā dienā no pl. 15.00 līdz 18.00 gaidīsim visus radošos cilvēkus, lai kopīgi izdaiļotu vēl vienu Priekules namu dzīvespriecīgās krāsās.

Aicinām arī visus interesentus, kuri vēlas tikai pamēģināt radīt kaut ko krāsainu uz mājas fasādes. Kā jau zināms: nepamēģināsi – nezināsi! Un var būt tieši tas iedvesmos un iedrošinās kādu iestāties mūsu skolā.

Šajā mācību gadā (2022./23.) pirmajā klasē var iestāties līdz 9. septembrim, zvanot uz tālr. nr. 22008528.

Zinību diena
2022-09-01 16:00 - 17:00 | Priekules Mūzikas un mākslas skolā, Skolas iela 12, Priekule
Gaidīsim visus jaunos un esošos mūzikas un mākslas izglītības programmu audzēkņus uz svinīgo skolas sākuma pasākumu:
1. septembrī pulksten 16.00.
